Keskustelu:Aleksandrian kirjasto

message: Olisikohan lupaavaksi ellei jopa hyväksi artikkeliksi? –Sullay (Keskustelkaamme siitä) 27. syyskuuta 2021 kello 16.18 (EEST)
replies: text: Olen huhtikuussa lisännyt McDaniel-viitteen puuttuvin tiedoin. Yritän löytää tarkemmat tiedot, muussa tapauksessa poistan sen.Toivo ja Toivo (keskustelu) 27. syyskuuta 2021 kello 17.24 (EEST)

text: Ihme kyllä, lähde löytyi. Nyt ei ole ainakaan minusta kiinni. Toivo ja Toivo (keskustelu) 27. syyskuuta 2021 kello 18.58 (EEST)
replies: text: :Oliko vuoden 365 jaa. itäisen Välimeren tsunamilla vaikutusta Aleksandrian kirjastoon? Fiwikissä on vain lyhyt artikkeli Kreetan maanjäristys 365, mutta Aleksandriaa tuhonnesta tsunamista on  käännettyä aikalaiskertomusta artikkelissa :en:365 Crete earthquake? Olen egyptiläisiltä tutkijoilta kuullut aikoinaan eurooppalaisessa geofysiikan alan EGUn vuosikokouksessa, että kaupunki tuhoutui tuolloin pahoin. --Paju (keskustelu) 27. syyskuuta 2021 kello 18.01 (EEST)
replies: text: :: Mites trivia kirjastoon liittyen, vai onko mainintoja liikaa eri puolilla? Itselleni tulee mieleen vaikkapa Sid Meierin Civilization-strategiapelisarja, jossa Aleksanterin kirjasto oli yksi sivistyksellä rakennettavista antiikin ihmeistä (pelissä nimellä Great Library of Alexandria) ainakin joissain pelin osissa. :-) Paju (keskustelu) 27. syyskuuta 2021 kello 18.46 (EEST)
replies: text: ::: Ehkä hieman turhaa (vaikkakin hyvin tärkeää) triviaa vielä tälle tasolle. Mutta erittäin kannatettava ihme; itse ainakin halusin aina rakentaa sen. Varmaan on ollut kyllä mukana kaikissa osissa, vanhemmissa taisi saada ilmaisen keksinnön ja myöhemmissä sai boostattua aika hyvin keksimistahtia. --PtG (keskustelu) 30. syyskuuta 2021 kello 11.31 (EEST)

text: En ole muuten vielä lukenut, mutta lopussa on Perintö-osassa lähteetöntä tekstiä. --Abc10 (keskustelu) 30. syyskuuta 2021 kello 09.36 (EEST)
replies: text: : Lueskelin tätä muutama päivä sitten, mutta unohdin näköjään kommentoida. Minusta tämä on kyllä varsin ansiokas eikä Hyvän artikkelin tasostakaan olla kaukana. Näin keskeisestä aiheesta kertovaksi artikkeliksi juttu on kuitenkin ehkä vähän liian lyhyt ollakseen Hyvä. Esimerkiksi juuri siitä populaarikulttuurista voisi kirjoittaa lisää, samoin kirjaston maineesta ja erilaisista legendoista, joita kirjastosta kerrotaan. Voisi pohtia myös sitä, kuinka suuri menetys (taiteelle, tieteelle, historiankirjoitukselle) kirjaston tuhoutuminen lopulta oli. Artikkelissa sanotaan, että sitä on ”pidetty suurena onnettomuutena”, mutta ehkä tätä voisi vähän kuitenkin avata. Onko jotain arvioita siitä, kuinka suuri osa kirjaston kokoelmista on säilynyt jotain muuta kautta? Semmoinenkin minua rupesi kiinnostamaan, että kuinka isot henkilöstö- ja taloudelliset resurssit tämän ylläpitämiseen oikein tarvittiin? Nykyisellään artikkeli on jo ihan selvästi Lupaava sisältönsä puolesta, mutta kuten Abc10 ylempänä toteaa, kaikille tiedoille pitäisi olla lähdeviite. Siksi en vielä kannata. --Miihkali (K • M) 8. lokakuuta 2021 kello 09.24 (EEST)

text: Lupaavaksi jos Perintö-osioon löydetään lähteet. --Vyörykkä (keskustelu) 12. lokakuuta 2021 kello 16.58 (EEST)
replies: text: :Lähteet lisätty. –Sullay (Keskustelkaamme siitä) 2. marraskuuta 2021 kello 17.11 (EET)

text: :–OtsoTA (keskustelu * muokkailut) 5. marraskuuta 2021 kello 19.26 (EET)
Jospa tämän nyt uskaltaisi  merkitä. Lähteet tuntui löytyvän ja tämän vuoksi kannatustakin oli. Arkistoin ja merkitsen.–OtsoTA (keskustelu * muokkailut) 8. marraskuuta 2021 kello 14.47 (EET)
</div>
thread_title: Laatuarviointi

message: : Tarkistitko Wiiosta, että kirjoitti "kouluun" eikä "yliopistoon"? Siirsin tekstin muualta, missä Wiion väitettiin maininneen nimenomaan yliopiston. Toivo ja Toivo (keskustelu) 5. syyskuuta 2023 kello 23.43 (EEST)
replies: text: En tarkistanut, mutta yliopisto on koulu, joten se ei mielestäni ollut niin oleellista. Mutta oliko kyseinen koulu ”yliopisto”? Ainakaan se ei ollut nykyinen Bagdadin yliopisto, kuten artikkelista tuli ilmi. Korjaamassani kohdassa oli se ongelma, että se ikään kuin epäili kerrottua tarinaa sillä perusteella, että Bagdadin yliopisto on perustettu myöhemmin, mutta tarinan idea tuskin oli siinä, että kyseessä olisi ollut juuri yliopisto, vaan siinä, että kirjat olisi viety koulukäyttöön Bagdadissa. Jos on oleellista kutsua kyseistä koulua juuri yliopistoksi, voidaan mainita neutraalimmin, että kyseessä ei ollut nykyinen yliopisto. Tomisti (keskustelu) 6. syyskuuta 2023 kello 22.57 (EEST)
thread_title:  Bagdadin yliopisto?